EkBass/fiwiki-20250220-pages-articles huggingface dataset:
Juhana Morits Nassaulainen

Juhana Morits Nassaulainen (, lempinimeltään Brasilialainen; 17. kesäkuuta 1604 Dillenburg, Pyhä saksalais-roomalainen keisarikunta – 20. joulukuuta 1679 Kleve, Brandenburg-Preussi) oli alankomaalainen siirtomaaherra ja sotilaskomentaja, joka lujitti hallintoa Alankomaiden Brasiliassa vuosina 1636–1644. ==Elämä ja ura== Juhana Morits oli Nassau-Siegen-Dillenburgin kreivin Juhanan poika ja Vilhelm Vaiteliaan vanhemman veljen Juhanan pojanpoika. Hän kunnostautui serkkunsa, käskynhaltija Fredrik Henrik Oranialaisen sotaretkillä Espanjaa vastaan. Tämä suositteli vuonna 1636 Alankomaiden Länsi-Intian kauppakompanian johtajille Juhana Moritsia yhtiön hiljattain valloittaman Brasilian kenraalikuvernööriksi. Juhana Morits rantautui Recifeen, hollantilaisten tärkeimpään linnakkeeseen, tammikuussa 1637. Hän laajensi menestyksekkäiden sotaretkien avulla vähitellen hollantilaisten hallussa olevia alueita etelässä sijaitsevasta Sergipestä pohjoisessa sijaitsevaan São Luísiin. Hän valloitti myös portugalilaisten hallussa olevat Castelo de São Jorge da Minan ja São Tomén alueet Afrikan länsirannikolla varmistaakseen kaupankäynnin ja toimittaakseen afrikkalaisia orjia Brasilian plantaaseille. Arkkitehti Pieter Postin avustuksella hän rakennutti Recifeen uusia rakennuksia ja nimesi kaupungin Mauritstadiksi. Taitavalla politiikallaan hän sai siirtokunnan kukoistavaksi ja onnistui suostuttelemaan portugalilaiset uudisasukkaat alistumaan rauhallisesti Alankomaiden hallintoon. Suvaitsemattomat kalvinistiset saarnaajat ja Portugalin kansallismielisten tunteiden herääminen Portugalin vapauduttua Espanjasta vuonna 1640 kuitenkin vaikeuttivat hänen pyrkimyksiään. Hänen suuret suunnitelmansa ja tuhlailevat menonsa huolestuttivat Länsi-Intian kauppakomppanian säästäväisiä johtajia, mutta Juhana Morits kieltäytyi hoitamaan virkaansa, ellei hänelle annettaisi täydellistä päätösvaltaa. Hän palasi Eurooppaan heinäkuussa 1644. Seuraavana vuonna Brasiliassa puhkesi kapina Alankomaiden hallintoa vastaan. Fredrik Henrik nimitti hänet ratsuväen komentajaksi, ja hän osallistui vuosien 1645 ja 1646 sotaretkiin. Vuonna 1647 Juhana Morits otti vastaan Klevesin, Markuksen ja Mindenin käskynhaltijan (kuvernöörin) viran Brandenburgin vaaliruhtinas Fredrik Vilhelmiltä. Hänen menestyksensä Reininmaalla oli yhtä suuri kuin Brasiliassa, ja hän osoittautui erittäin kyvykkääksi ja viisaaksi hallitsijaksi. Vuoden 1652 lopussa hänet nimitettiin johanniittain ritarikunnan suurmestariksi. Hän johti hollantilaista armeijaa vuonna 1665 toisessa englantilais-hollantilaisessa sodassa Englannin liittolaista, Münsterin piispaa Christoph Bernhard von Galenia vastaan. Vilhelm III Oranialainen nimitti hänet sitten Frieslandin ja Groningenin joukkojen komentajaksi puolustamaan maakuntien itäistä rajaa Ranskan–Hollannin sodassa. Hän kunnostautui Seneffen taistelussa vuonna 1674 ja jäi eläkkeelle seuraavana vuonna. Hänen Haagissa sijaitsevassa Mauritshuis- talossaan, jonka Pieter Post suunnitteli hänelle, on nykyään tunnettu taidemuseo. ==Lähteet== ==Aiheesta muualla== Luokka:Alankomaalaiset sotilaat Luokka:Vuonna 1604 syntyneet Luokka:Vuonna 1679 kuolleet
Tuntematon (kappale)

Tuntematon on suomalaisen Haloo Helsinki! -yhtyeen single, joka julkaistiin 15. syyskuuta 2017. Kappaleen on säveltänyt kitaristi Leo Hakanen ja sanoittanut laulaja Elli Haloo. Kappaleesta kuvattiin myös musiikkivideo, jonka on ohjannut Aku Louhimies sekä Aleksi Koskinen. Hakasen mukaan "Tuntematon" oli aiemmin ilmestyneen Hulluuden Highway -albumin yksi demo. Sitä tarjottiin Louhimielle, joka ohjasi samana vuonna ilmestyneen Tuntematon sotilas -elokuvan. Louhimies oli Haloon mukaan tykästynyt kappaleeseen. Musiikkivideolla yhtye soittaa kyseisen elokuvan maisemissa. == Singlen kappaleet == == Listasijoitukset == Lista Paras sijoitus Latauslista 4. Radiolista 1. Suomen virallinen singlelista 14. Streamlista 14. == Lähteet == Luokka:Vuoden 2017 kappaleet Luokka:Haloo Helsinki! -yhtyeen kappaleet Luokka:Tuntematon sotilas
Salibandyn naisten maailmanmestaruuskilpailut 2023

Salibandyn naisten maailmanmestaruuskilpailut 2023 olivat järjestyksessään 14. naisten maailmanmestaruuskilpailut. Ne järjestettiin joulukuussa 2023 Singaporessa. Turnaukseen osallistui 16 joukkuetta. Rankingissa paremmin sijoittuneet joukkueet pelasivat lohkoissa A ja B, joiden kaksi parasta pääsivät suoraan puolivälieriin kahden heikoimman joutuessa karsimaan puolivälieräpaikastaan lohkojen C ja D kahden parhaan joukkueen kanssa. A-lohkossa pelasivat Suomi, Sveitsi, Norja ja Latvia sekä B-lohkossa Ruotsi, Tšekki, Puola ja Slovakia. C-lohkon joukkueet olivat Saksa, Australia, Singapore ja Ranska, ja D-lohkossa pelasivat Tanska, Japani, Viro ja Yhdysvallat. Maailmanmestaruuden voitti Ruotsi. Se voitti loppuottelussa Suomen maalein 6–4. Pronssiottelussa Tšekki voitti Sveitsin maalein 5–4. Slovakia sijoittui viidenneksi, Puola kuudenneksi, Latvia seitsemänneksi ja Tanska kahdeksanneksi. == Lähteet == 2023 Maailmanmestaruuskilpailut naisten Luokka:Singaporen salibandy
William Steinway

William Steinway (s. 5. maaliskuuta 1835 Seesen, Braunschweigin herttuakunta – k. 30. marraskuuta 1896 New York City, Yhdysvallat) oli saksalais- yhdysvaltalainen liike-elämän vaikuttaja. Steinway oli yksi pianojen ja flyygelien valmistamiseen erikoistuneen Steinway & Sons -perheyhtiön omistajista.https://americanhistory.si.edu/steinwaydiary/annotations/?id=528&popup;=1&ajaxResetHistory;=1https://americanhistory.si.edu/steinwaydiary/annotations/?print=1&id;=350 Pianoliiketoiminnan lisäksi Steinwaylla oli huomattava rooli New Yorkin Queensin alueen kehityksessä. Steonway osti vuonna noin 160 hehtaarin kokoisen tilan Queensin alueelta liiketoimintaansa varten ja osallistui tämän myötä aktiivisesti alueen kehittämiseen. Steinway rakennutti alueelle muun muassa kymmeniä asuinrakennuksia, jotka ovat säilyneet käytössä 2000-luvulle saakka. Steniway rakensi alueelle myös raitiovaunujärjestelmän, jota varten kaivettiin nykyisin New Yorkin metron käytössä oleva, East Riverin alittava Steinway- tunneli. Liiketoimiensa ohella Steinway piti vuosina 1861–1896 päiväkirjaa, josta on myöhemmin muodostunut merkittävä aikalaislähde 1800-luvun jälkipuoliskolta. Steinwayn jälkeläiset luovuttivat 2 500 sivuisen päiväkirjan Smithsonian-instituutille vuonna 1996. == Lähteet == == Aiheesta muualla == * Steinway Diary William Steinwayn päiväkirjojen digitalisoitu versio. Smithsonian-instituutti. Luokka:Vuonna 1835 syntyneet Luokka:Vuonna 1896 kuolleet Luokka:Yhdysvaltalaiset liikemiehet
Kvantti-informaatiotiede

Kvantti-informaatiotiede on tutkimusalue, jossa yhdistyvät kvanttimekaniikka ja informaatioteoria. Peruslähtökohtana on se, että informaatio on fysikaalista, eli se on olemassa vain fysikaalisten järjestelmien yhteydessä. Siksi fysiikan lait vaikuttavat informaatioteoriaan. Pienille järjestelmille, kuten atomeille ja fotoneille, kvanttimekaniikka antaa parhaan kuvauksen. Siksi kvantti-informaatioteoriaa käytetään kehitettäessä kvanttitietokoneita, joiden komponentit ovat hyvin pieniä. Termiä kvantti-informaatioteoria käytetään joskus, mutta se ei sisällä kokeellista tutkimusta ja se voidaan sekoittaa kvantti-informaatiotieteen osa-alueeseen, joka käsittelee kvantti- informaation prosessointia. == Katso myös == * Kvanttisalaus * Lomittuminen * Kvanttiteleportaatio == Lähteet == == Kirjallisuutta == ===Oppikirjoja === * *
Gazan suurmoskeija

Gazan suurmoskeija () on Gazan kaistalla Gazan kaupungissa sijaitseva moskeija. Paikalla sijaitsi aikanaan bysantin ja myöhempien ristiretkeläisten kautinen kirkko, joka muutettiin myöhemmin moskeijaksi. Osia kirkosta on säilynyt osana nykyistä moskeijaa. Moskeijaa on laajennettu ja jälleenrakennettu historiansa aikana useampaan kertaan. ==Historia== Nykyisen Gazan suurmoskeijan paikalla sijaitsi mahdollisesti Bysantin valtakunnan keisarinna Eudocian rakennuttama kirkko, jonka puolestaan sanottiin olleen rakennettu aikaisemman tuhoutuneen pakanallisen temppelin paikalle. Madaban kartassa paikalla sijaitsee suuri kirkko, joka mahdollisesti muutettiin moskeijaksi muslimien vallattua alueen. Al-Muqaddasi kirjoitti paikalla olleesta moskeijasta vuoden 985 paikkeilla. Nykyinen moskeija käsittää osia vanhasta kirkosta, jota on kuitenkin rakennettu edelleen myöhempinä aikoina. Moskeija käsittää myös vähintään yhden pyvään historiallisesta alueella sijainneesta synagogasta. Nykyinen moskeija vanhemman kirkon osineen on perua myöhemmistä rakennustöistä. Ristiretkeläiset rakennuttivat mahdollisesti paikalle normannityylisen kirkon, josta tuli osa moskeijaa aijubidien ja mamelukkien valtakausilla. Kyseinen moskeija tuhoutui ensin mongolien hyökkäyksessä vuonna 1260 ja myöhemmin jälleenrakennuksen jälkeen uudestaan saman vuosisadan aikana maanjäristyksessä. Ibn Battuta kirjoitti vanhasta perjantaimoskeijasta, mutta hänen kirjoittaessaan vuonna 1326 kaupungin suurmoskeija oli rakennettu pari vuotta aikaisemmin. Kyseinen myöhempi moskeija osattiin liittää aikaisempaan kirkkoon vasta 1800-luvulla. Moskejaa jälleenrakennettiin taas osmanien valtakaudella. Moskeija kärsi tuhoja ensimmäisen maailmansodan aikana vuosina 1916–1917, kun osmanien moskeijaan varastoimat ammukset räjähtivät brittien pommituksissa. Palestiinan korkein muslimineuvosto jälleenrakennutti sen vuonna 1925. Moskeija kärsi huomattavia vahinkoja vuonna 2023 puhjenneen Gazan sodan aikana. ==Lähteet== Luokka:Moskeijat Luokka:Gaza (kaupunki) Luokka:Palestiinan rakennukset ja rakennelmat
Jean Bart

Jean Bart (21. lokakuuta 1650 Dunkerque, Ranskan kuningaskunta – 27. huhtikuuta 1702 Dunkerque) oli ranskalainen merivoimien upseeri ja kaappari. Ranskan laivasto ja Dunkerquen kaupunki muistavat Bartin edelleen tämän taitavista ja rohkeista toimista Ludvig XIV:n sodissa. ==Elämä ja ura== Bart polveutui kalastajien ja kaapparien suvusta. Hän palveli nuorena Alankomaiden laivastossa hollantilaisen amiraali Michiel de Ruyterin alaisuudessa, mutta kun sota syttyi Ranskan ja Alankomaiden välillä (1672–1678), hän palasi Dunkerqueen, jossa hän tunsi rannikon kaikki yksityiskohdat ja pystyi johtamaan menestyksekkäästi ranskalaista pienten kaapparialusten laivastoa. Hän saavutti suurta kunniaa Välimerellä, jossa hänellä oli epävirallinen toimeksianto yksityisaluksella, koska hän ei silloin voinut alhaisen syntyperänsä vuoksi saada päällikön virkaa laivastossa. Hänen menestyksensä oli kuitenkin niin suurta, että hänestä tehtiin luutnantti vuonna 1679. Hän nousi nopeasti kapteeniksi ja sitten amiraaliksi. Yhdeksänvuotisen sodan päättänyt Rijswijkin rauha päätti hänen aktiivisen palveluksensa. Ranskan merivoimien kansansankariksi nousseen sivistymättömän merimiehen rohkeudesta ja suoraselkäisyydestä kerrottiin monia anekdootteja. Dunkerquen kaupunki on kunnioittanut hänen muistoaan pystyttämällä hänelle patsaan ja nimeämällä julkisen aukion hänen mukaansa. Jean Bartin mukaan nimettyjä Ranskan merivoimien aluksia ovat muun muassa: *FS Jean Bart (1889) *FS Jean Bart (1911) *FS Jean Bart (1940) *FS Jean Bart (D615) ==Lähteet== ==Aiheesta muualla== Luokka:Ranskalaiset amiraalit Luokka:Ranskalaiset merirosvot Luokka:Vuonna 1650 syntyneet Luokka:Vuonna 1702 kuolleet
Naamiosirkkunen

Naamiosirkkunen (Coryphaspiza melanotis) on tangaroihin kuuluva lintulaji. Lajia tavataan uhanalaisena Etelä-Amerikassa. == Koko ja ulkonäkö == Naamiosirkkunen kasvaa noin 14 cm pitkäksi. Sukupuolet eroavat hieman toisiaan ulkonäöltään. Naamiosirkkuskoiraan pää on musta ja silmäkulmajuovat ovat harmahtavan valkoiset. Niska on harmaa ja selkä ruskea. Molemmissa on punaruskeita viiruja. Koiraslinnun siivet ovat ruskehtavan vihreät ja musta pyrstö on valkokärkinen. Rinta ja vatsa ovat harmahtavan valkoiset. Naaraan pää on harmaa, siivet sävyltään vihreämmät ja pyrstössä on vähemmän valkoista. Naamiosirkkusen nokan yläosa on musta ja alaosa oranssinkeltainen. ==Levinneisyys ja elintavat== Naamiosirkkusta tavataan Perun kaakkoisosasta Brasilian eteläosaan ja Argentiinan pohjoisosiin. Lisäksi Rio Grande do Nortessa ja Marajósaarella on erilliset kannat. Lajin elinympäristöä ovat puita ja pensaita kasvavat ajoittain tulvivat ruohomaat, kuten cerrado. Lintu liikkuu yksin tai pareittain ja pesimäajan ulkopuolella vajaan kymmenen yksilön ryhminä. Naamiosirkkusen pesimäkausi on syyskuusta joulukuulle. Lajin ravintoa ovat kasvien siemenet ja hyönteiset. Naamiosirkkunen luokitellaan vaarantuneeksi, ja kannan kooksi arvioidaan 10 000–20 000 yksilöä. Kantaa uhkaa elinympäristön häviäminen laiduntamisen, kulottamisen, pelloiksi muokkaamisen ja puuviljelmien istuttamisen vuoksi. == Lähteet == Luokka:Tangarat Luokka:Uhanalaiset linnut
Salpis

Salpis Ry on vuonna 1969 perustettu lentopalloseura, jonka kotipaikka on Hollola. Salpiksen naisten joukkue voitti lentopallon 2-sarjan 2023-2024 ja pelaa kaudella 2024-2025 1-sarjassa. Miesten joukkue voitti lentopallon miesten 2-sarjan mestaruuden vuosina 2013 ja 2022. Salpis pelasi Lentopallon miesten 1-sarjaa kaudella 2013–2014. Luokka:Suomalaiset lentopalloseurat Luokka:Hollola
Coney Island (Taylor Swiftin kappale)

Coney Island on yhdysvaltalaisen laulaja Taylor Swiftin kappale, jolla esiintyy myös yhdysvaltalainen indie rock -yhtye The National. Kappaleen ovat säveltäneet Swift, Joe Alwyn (nimellä William Bowery) ja The Nationalin Aaron ja Bryce Dessner. Dessnerit ovat tuottaneet kappaleen.Here Are The Full Credits Of Everyone Involved With Taylor Swift’s ‘Evermore’ Uproxx 11.12.2020. Kappale on kolmas ja viimeinen single albumilta Evermore (2020). Se julkaistiin singlenä Yhdysvaltain alternative-musiikin radioon 18. tammikuuta 2021.Taylor Swift’s ‘Coney Island’ and ‘No Body, No Crime’ Debut on Airplay Charts, Joining ‘Willow’ Billboard 28.1.2021. Kappale nousi Yhdysvalloissa Hot Rock & Alternative -listan sijalle 12 ja Billboard Hot 100 -listan sijalle 63.Chart History - Taylor Swift - Billboard Hot 200 Billboard. Viitattu 8.1.2025.Chart History - Taylor Swift - Billboard Hot 200 Billboard. Viitattu 8.1.2025. Kanadassa kappale oli sijalla 31.Chart History - Taylor Swift - Canadian Hot 100 Billboard. Viitattu 8.1.2025. ==Listasijoitukset== Maa ja lista Korkein sija Australia (ARIA Charts)TAYLOR SWIFT FEAT. THE NATIONAL - CONEY ISLAND (SONG) Australian-charts.com. Viitattu 8.1.2025. 42 Iso-Britannia (OCC, suoratoisto)Official Audio Streaming Chart 18 December 2020 - 24 December 2020 Official Charts. Viitattu 8.1.2025. 75 Kanada (Canadian Hot 100) 31 Yhdysvallat (Billboard Hot 100) 34 Yhdysvallat (Hot Rock & Alternative Songs) Chart History - Taylor Swift - Billboard Hot 200 Billboard. Viitattu 8.1.2025. 12 Yhdysvallat (Adult Alternative Airplay) Chart History - Taylor Swift - Billboard Hot 200 Billboard. Viitattu 8.1.2025. 18 Global 200 (Billboard)Chart History - Taylor Swift - Global 200 Billboard. Viitattu 8.1.2025. 45 ==Myyntipalkinnot== Maa Sertifikaatti Myöntäjä Australia Nov 2024 Accreds Australian Recording Industry Association. Viitattu 8.1.2025. kultaa Australian Recording Industry Association BrasiliaCertificados - Taylor Swift Pro-Música Brasil. Viitattu 8.1.2025. kultaa Pro-Música Brasil Uusi- Seelanti[https://www.radioscope.co.nz/2024/00/00/single-cert-search/ Single Certification Search. Radioscope. Viitattu 8.1.2025. kultaa Recorded Music NZ ==Lähteet== ==Aiheesta muualla== * Kappaleen lyriikkavideo Luokka:Vuoden 2020 kappaleet Luokka:Taylor Swiftin kappaleet Luokka:The National
Mammal Species of the World

Mammal Species of the World on biologinen tietokanta, jossa on tietoa nisäkkäiden taksonomiasta. Sivustolla on määritelty lahkot, alalahkot, heimot, alaheimot, suvut, lajit ja alalajit. == Lähteet == Luokka:Biologiset tietokannat Luokka:Taksonomia
Hægebostadin kirkko

Hægebostadin kirkko () on Hægebostadin kunnassa Agderin läänissä Norjassa sijaitseva puukirkko vuodelta 1844. ==Lähteet== ==Aiheesta muualla== Luokka:Norjan puukirkot Luokka:Hægebostad
Onnekas luku

Onnekkaat luvut () on lukujono, joka saadaan seuraavanlaisella seulalla:Matematiikan verkkosanakirja – O – Matematiikkalehti SolmuLucky numbers – Numbers Aplenty # Otetaan parittomat luonnolliset luvut: 1, 3, 5, 7, 9, 11, 13, 15, 17, 19, 21, … # Ensimmäinen yhtä suurempi luku on 3, joten poistetaan joka kolmas luku (alusta laskettuna) eli 5, 11, 17, …; jäljelle jää 1, 3, 7, 9, 13, 15, 19, 21, … # Seuraava jäljelle jäänyt luku on 7, joten poistetaan jäljelle jääneistä luvuista joka seitsemäs (alusta laskettuna) eli 19, 39, …; jäljelle jää 1, 3, 7, 9, 13, 15, 21, … # Jatketaan samoin loputtomiin. Jäljelle jääneet luvut ovat onnekkaat luvut. Kymmenen ensimmäistä onnekasta lukua ovat 1, 3, 7, 9, 13, 15, 21, 25, 31 ja 33. Onnekkaita lukuja on ääretön määrä.Lucky number – PlanetMath Myös lukuja, jotka ovat sekä onnekkaita lukuja että alkulukuja, arvellaan olevan äärettömän monta. Onnekkaat luvut mainittiin ensimmäisen kerran englanninkielisellä nimellään vuonna 1956.On Certain Sequences of Integers Defined by Sieves – Mathematics Magazine – JSTOR (vaatii rekisteröitymisen) == Katso myös == * Eratostheneen seula == Lähteet == Luokka:Lukujonot
Frederik Christian Kaas

Frederik Christian Kaas (1. joulukuuta 1727 Kööpenhamina – 28. maaliskuuta 1804 Kööpenhamina) oli tanskalainen amiraali. Vuosina 1770–1781 hän johti Tanskan merikadettikoulua (tansk. Søkadetakademiet). ==Lähteet== ==Aiheesta muualla== Luokka:Tanskalaiset amiraalit Luokka:Vuonna 1727 syntyneet Luokka:Vuonna 1804 kuolleet
Kaas

Kaas on seuraavien henkilöiden sukunimi: * Carl Godager Kaas (s. 1982), norjalainen suunnistaja * Erling Kaas (1915–1996), norjaalinen yleisurheilija * Frederik Christian Kaas (1727–1804), tanskalainen amiraali * Nikolaj Lie Kaas (s. 1973), tanskalainen näyttelijä * Patricia Kaas (s. 1966), ranskalainen laulaja. ==Katso myös== * Dromund Kaas, fiktiivinen planeetta Tähtien sota -elokuviin pohjautuvissa tietokonepeleissä.
Arvid Bjerke

Arvid Bjerke (26. joulukuuta 1880 Göteborg – 1952 Tukholma) oli ruotsalainen arkkitehti. Hän vaikutti erityisesti Göteborgissa 1900-luvun alkuvuosikymmeninä. Bjerken tunnetuimpia töitä on Sigfrid Ericsonin kanssa suunniteltu Göteborgin taidemuseo. ==Töitä== Rambergsskolan i Göteborg 01.JPG|Rambergsskolan, Göteborg KonstmuseetGbg.jpg|Göteborgin taidemuseo ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1880 syntyneet Luokka:Vuonna 1952 kuolleet
Dansk Melodi Grand Prix 1978

Dansk Melodi Grand Prix 1978 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1978. Tanska ei osallistunut Eurovision laulukilpailuun vuosina 1967–1977, joten Dansk Melodi Grand Prix järjestettiin tuolloin 11 vuoden tauon jälkeen. Kilpailuun lähetettiin 524 kappaletta. Raati, johon kuuluivat Willy Grevelund, Preben Kaas, Dan Turéll, Ole Schmidt ja Jørgen Mylius, valitsi lähetetyistä kuusi finaalikappaletta. Finaali pidettiin 25. helmikuuta Kööpenhaminan Tivolin konserttisalissa. Voittajan valitsivat kahdeksan ympäri Tanskaa kokoontunutta alueraatia, joista kukin pisteytti kappaleet pisteytyskaavalla 6-5-4-3-2-1. Kilpailun voitti yhtye Mabel kappaleella Boom Boom. ==Tulos== Numero Artisti Kappale Lauluntekijä(t) Kapellimestari Pisteet Sija 1 Brødrene Olsen "San Francisco" Jørgen Olsen Ole Kurt Jensen 37 2 2 Flair "Du var superstar" Lasse Lunderskov, Peder Kragerup Peder Kragerup 29 3 3 Daimi Gentle & Birds of Beauty "Tornerose" Karsten Vogel, Niels Erik Wille Ole Kurt Jensen 9 6 4 Grethe Ingmann "Eventyr" Leif Pedersen, Keld Heick Leif Pedersen 23 5 5 Mabel "Boom Boom" Mabel Helmer Olesen 46 1 6 Ulla Neumann "Hvem, hvad og hvorfor ikke" Simon Rosenbaum Ole Kurt Jensen 24 4 Pistetaulukko Numero Kappale Aabenraa Næstved Rønne Aalborg Odense Holstebro Kööpenhamina Aarhus Yht. 1 "San Francisco" 5 3 6 5 4 5 4 5 37 2 "Du var superstar" 4 2 4 3 2 4 6 4 29 3 "Tornerose" 1 1 2 1 1 1 1 1 9 4 "Eventyr" 2 5 3 2 3 3 3 2 23 5 "Boom Boom" 6 6 5 6 6 6 5 6 46 6 "Hvem, hvad og hvorfor ikke" 3 4 1 4 5 2 2 3 24 ==Lähteet== * *https://www.hesselholdt.dk/03-dk/gamle/1978.html *http://natfinals.50webs.com/70s_80s/Denmark1978.html ==Aiheesta muualla== *Koko karsintafinaali DR:n sivuilla Luokka:Eurovision laulukilpailu 1978 Luokka:Dansk Melodi Grand Prix
Bjerke (täsmennyssivu)

Bjerke voi tarkoittaa seuraavia asioita: * Bjerke, Oslon kaupunginosa ==Sukunimenä== * André Bjerke (1918–1985), norjalainen kirjailija * Arvid Bjerke (1880–1952), ruotsalainen arkkitehti * Siri Bjerke (1958–2012), norjalainen poliitikko * Vilhelm Bjerke Petersen (1909–1957), tanskalainen taidemaalari Luokka:Luettelot henkilöistä sukunimen mukaan
Chelonoidis darwini

Chelonoidis darwini on maakilpikonnien heimoon kuuluva kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Koiraan kilven halkaisija voi olla yli 120 cm, naaraan noin 80 cm. Sitä tavataan yhdellä Galápagossaarista, nimeltään Santiago. Saarella pysähtyneet merimiehet käyttivät kilpikonnia ravinnokseen 1700- ja 1800-luvuilla enemmän kuin niiden kanta kestäisi. Ihmisen mukana saarelle tulleet siat ja vuohet ovat myös haitanneet näiden kilpikonnien menestymistä. Siat hävitettiin saarelta vuonna 1999 ja vuohet 2003. Chelonoidis darwini -konnia oli vähimmillään 1970-luvulla alle 700 kappaletta. Nykyisin niitä on noin 1700 yksilöä, paljolti kansallispuiston kannanhoidollisen ohjelman ansiosta. Poikasia kasvatetaan tarhassa ja lasketaan luontoon. == Lähteet == Luokka:Kilpikonnat
Docksta

Docksta on taajama Kramforsin kunnassa Västernorrlandin läänissä Ruotsissa. Taajamassa oli 373 asukasta vuonna 2021. Docksta mainitaan Ted Strömin tunnetussa kappaleessa "Vintersaga". ==Lähteet== ==Aiheesta muualla== Luokka:Ruotsin taajamat Luokka:Kramforsin kunta
Pyhä Vincentius

Pyhä Vincentius ( ) (200-luku - n. 304) on espanjalainen pyhimys. Hänen muistopäiväänsä vietetään 22. tammikuuta. Vincentius syntyi Huescassa, lähellä Zaragozaa, nykyisen Espanjan alueella 200-luvun jälkimmäisellä puoliskolla. Hän vietti suurimman osan elämästään Zaragozassa. Siellä hän opiskeli Zaragozan piispan Valeriuksen johdolla katolisen uskonnon ohella myös maallista sivistystä. Piispa Valerius asetti hänet diakonaattiin ja valtuutti saarnaamaan hiippakunnassa. Samaan aikaan Rooman keisari Diocletianus alkoi vainota kristittyjä Espanjassa. Vincentius ja piispa Valerius tuotiin prefekti Dacianin eteen kuultavaksi. Vincentius puhui sekä piispansa että kirkkonsa puolesta, julisti Jeesuksesta Kristuksesta ja tuomitsi pakanuuden. Dacianin käskystä molemmat vietiin kahleissa Valenciaan ja laitettiin vankilaan. Piispa Valerius karkotettiin, mutta Vincentiusta pidettiin vankilassa kiduttaen mitä moninaisin tavoin. Hän ei kuitenkaan tuskista huolimatta luopunut uskosta, joka antoi hänelle voimia. Lopulta hän kuitenkin kuoli haavoihinsa, ja hänestä tuli Espanjan ensimmäinen marttyyri. Hänen kunniakseen on omistettu lukuisia kirkkoja. Maalaustaiteessa hänet on esitetty korpin, myllynkiven tai kidutusvälineiden kanssa. Pyhä Vincentius on muiden muassa Valencian, Zaragozan ja Portugalin suojelija. ==Lähteet== ==Aiheesta muualla== Luokka:Espanjalaiset pyhimykset Luokka:Syntymävuosi tuntematon Luokka:Vuonna 304 kuolleet
Pyhän Porfyrioksen kirkko

Pyhän Porfyrioksen kirkko () on kreikkalaisortodoksinen kirkko Gazan kaupungissa Gazan kaistalla Palestiinassa. Nykyinen kirkko on peräisin 1000-luvulta ja se on käytössä edelleen. ==Historia== Nykyinen Pyhän Porfyrioksen kirkko lienee rakennettu 1050–1060-lukujen välillä, eli samoihin aikoihin, kun Gazaan rakennettiin latinalainen kirkko, eli nykyinen Gazan suurmoskeija. Mahdollisesti paikalla oli sijainnut entuudestaan vanhempi kirkko. Kirkko on pyhitetty Porfyrios Gazalaiselle, joka oli Gazassa 400-uvulla vaikuttanut piispa. Joissakin lähteissä tosin mainitaan sen olleen mahdollisesti pyhitetty alkujaan Neitsyt Marialle. Kirkkoa kunnostettiin vuonna 1856. Paikalliset siviilit ovat käyttäneet kirkkoa suojapaikkana Israelin ja Hamasin välisten konfliktien aikana. ==Rakennus== Pyhän Porfyrioksen kirkko sijaitsee Gazan kaupungin historiallisen keskustan kristityssä korttelissa. Kirkossa on yksi siipi, jolla on pituutta 22,9 metriä ja leveyttä 8,25 metriä. Seinien paksuus on 1,6 metriä. Pääsisäänkäynti sijaitsee rakennuksen länsisivulla. Rakennus on valmistettu hiekkakivestä (paikallisittain kurkar). ==Lähteet== Luokka:Palestiinan kirkot Luokka:Gaza (kaupunki)
Chelonoidis donfaustoi

Chelonoidis donfaustoi on maakilpikonnien heimoon kuuluva kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Koiraan kilven halkaisija voi olla lähes 120 cm, naaraan yli 110 cm. Sitä tavataan yhdellä Galápagossaarista, nimeltään Santa Cruz, ja ainoastaan saaren itäosassa Cerro Fatalin alueella. Se määritettiin omaksi lajikseen, joka ei ole edes kovin läheinen saaren länsiosien kilpikonnalle, Chelonoidis porterille, vasta DNA-tutkimuksien avulla vuonna 2015. Noin 70 % Chelonoidis donfaustoi -lajin kilpikonnista muuttaa säännöllisesti noin viiden kilometrin matkan lämpimiltä alankoalueilta ylemmäs vuorenrinteelle, missä ruoho säilyy rehevänä kuivempina aikoina. Pieni osa kilpikonnista vaeltelee satunnaisesti myös pidempiä matkoja. Uhanalaisuuden syinä ovat liiallinen aikuisten ja munien kerääminen ravinnoksi, elinympäristön tuhoaminen ja ihmisen mukanaan tuomat haitalliset vieraslajit kuten vuohet, siat, koirat ja jyrsijät. == Lähteet == Luokka:Kilpikonnat Luokka:Uhanalaiset matelijat
Stigell

Stigell on muun muassa seuraavien suomalaisten henkilöiden sukunimi: * Anna- Lisa Stigell (1899–1975), arkkitehti * Henrik Johan Stigell (1832–1904), kivenhakkaaja * Katri Stigell-Hyvönen (1898–1968), musiikinopettaja, kuoronjohtaja sekä laulu- ja lausuntapedagogi * Richard Stigell (1880–1956), kemisti ja professori * Robert Stigell (1852–1907), kuvanveistäjä
Blagonravov

Blagonravov (Благонравов) -nimisiä henkilöitä: * Anatoli Blagonravov (1895–1975), neuvostoliittolainen avaruusinsinööri ja diplomaatti * Aleksandr Ivanovitš Blagonravov (1906–1962), neuvostoliittolainen insinööri ja panssarivaunujen suunnittelija * Aleksandr Aleksandrovitš Blagonravov (1933–2020), neuvostoliittolainen insinööri ja panssarivaunujen suunnittelija, edellisen poika * Georgi Blagonravov (1898–1938), venäläinen vallankumouksellinen ja Neuvostoliiton turvallisuuspalvelujen upseeri
Ville Puhakka

Ville Puhakka (s. 15. toukokuuta 2000 Kuopio) on suomalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta. == Ura == Puhakka on Kalevan Pallon kasvatti. Kauden 2016–2017 päätteeksi hän voitti B2-nuorten SM-pronssia. Kaudella 2017–2018 Puhakka toimi seuran B-nuorten varakapteenina. Hän oli yhdeksällä osumallaan KalPan eniten maaleja tehnyt puolustaja. Kaudella 2019–2020 Puhakka jakoi seuran A-nuorten sisäisen tehotilaston voiton Niilo Romppasen kanssa lukemalla +14. Kaudeksi 2020–2021 hän siirtyi Helsingin IFK:n U20-joukkueeseen. Joukkueen kausi päättyi kuitenkin joulukuun 2020 vaihteessa, kun pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi. Kaudeksi 2021–2022 Puhakka siirtyi vuoden mittaisella sopimuksella Mestis-joukkue Joensuun Kiekko-Poikiin. Hän pelasi siellä tulokaskaudellaan 49 runkosarjaottelua tehopistein 3+19=22 ja viisi playoff-ottelua tehopistein 1+1=2. Puhakka pelasi myös neljä Suomen Cupin ottelua tehden yhden maalin. Toukokuussa 2022 hän teki Kiekko-Poikien kanssa vuoden mittaisen jatkosopimuksen. Kausi 2022–2023 Puhakalla jäi rikkonaiseksi loukkaantumisten vuoksi ja hän pelasi runkosarjassa 34 ottelua. Puhakka siirtyi kaudeksi 2023–2024 jatkamaan Mestis-pelejään vuoden mittaisella sopimuksella Iisalmen Peli-Karhuihin. Marraskuun 2023 lopulla seura vuokrasi hänet kahden ottelun mittaisella sopimuksella SM-liigajoukkue Mikkelin Jukureihin. Puhakka teki näin ollen liigadebyyttinsä 1. joulukuuta 2023 vieraissa KooKoota vastaan. Hänet merkittiin Jukurien seitsemänneksi puolustajaksi. Puhakka sai ottelussa jääaikaa 11.08 minuuttia. Hän palasi IPK:hon sopimuksen päätyttyä ja teki 39 runkosarjaotteluun neljä maalia ja yhteensä 11 tehopistettä. Pudotuspeleissä hän pelasi 19 ottelua tehden kolme maalia ja 11 tehopistettä. Puhakan maaleista kaksi oli voittomaaleja. Kuudennessa puolivälieräottelussa 23. maaliskuuta 2024 vieraissa Rovaniemen Kiekkoa vastaan hän teki IPK:n 3–4-voittomaalin ensimmäisessä jatkoerässä ajassa 68.55. Puhakan osuma ratkaisi joukkueelle välieräpaikan. Seitsemännessä välieräottelussa 6. huhtikuuta 2024 Kokkolan Hermestä vastaan hän teki IPK:n 4–2-voitton päättyneen ottelun voittomaalin, jotka ratkaisi joukkueelle finaalipaikan. Puhakan kausi päättyi lopulta Mestiksen mestaruuteen. Kaudeksi 2024–2025 Puhakka siirtyi 2+1-vuotisella sopimuksella KooKoohon. == Tilastot == 2018–2019 KalPa A-SM 23 0 5 5 12 – – – – – 2019–2020 KalPa A-SM 38 3 19 22 22 2 0 0 0 0 2020–2021 HIFK U20-SM 22 4 6 10 8 – – – – – 2021–2022 JoKP Mestis 49 3 10 13 20 5 1 1 2 0 2022–2023 JoKP Mestis 34 1 6 7 14 6 0 2 2 0 2023–2024 IPK Mestis 39 4 7 11 45 19 3 8 11 37 Jukurit SM-liiga 2 0 0 0 2 – – – – – 1 kausi yhteensä SM-liiga 2 0 0 0 2 – – – – – 3 kautta yhteensä Mestis 122 8 23 41 79 30 4 11 15 37 == Lähteet == * * * === Viitteet === Luokka:Suomalaiset jääkiekkoilijat Luokka:KooKoon pelaajat Luokka:Vuonna 2000 syntyneet Luokka:Elävät henkilöt
Henrik Johan Stigell

Henrik Johan Stigell (1832–1904) oli suomalainen kivenhakkaaja. Hän tuli 1855 kivenhakkaajamestariksi Helsinkiin. Hän kävi 1873 ja 1878 opintomatkoilla Saksassa, Wienissä, Italiassa ja Pariisissa. Stigellin perustama kiviveistämö oli hautakivien valmistuksen alalla aikanaan merkittävimpiä Suomessa. Siellä hakattuja graniittisia hautapatsaita on useilla hautausmailla, esimerkiksi Helsingissä muun muassa M. A. Castrénin, Yrjö Aukusti Wallinin. Magnus von Wrightin ja Fredrik Cygnæuksen hautakivet.Stigell, Henrik Johan, Tietosanakirja. Osa 9, palsta 54. Tietosanakirja-osakeyhtiö 1917 ==Lähteet== Luokka:Suomalaiset henkilöt Luokka:Vuonna 1832 syntyneet Luokka:Vuonna 1904 kuolleet
Chelonoidis guntheri

Chelonoidis guntheri on maakilpikonnien heimoon kuuluva kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Koiraan kilven halkaisija voi olla yli 120 cm, naaraan yli 90 cm. Tämän lajin kilpikonnilla on kahdenlaisia kilpiä: toiset ovat litteitä, toisten selässä on korkea kupu. Sitä tavataan yhdellä Galápagossaarista, nimeltään Isabela, ja siellä Sierra Negra -tulivuoren rinteillä. Niitä elää sekä lehtimetsissä että ikivihreissä metsissä, kuivilla ruohikoilla, viljelysmailla ja vieraslajien muodostamissa kasvustoissa. Ne syövät vaihtelevaa kasvisruokaa. Korkeakupuiset syövät pääosin matalia kasveja, mutta litteäkupuiset voivat kurkotella pensaisiin. Naaras munii kerralla 6–11, joskus jopa 17 munaa. Nuoret yksilöt pysyttelevät alavilla mailla, mutta 10–15-vuoden iässä ne muuttavat ylemmäs vuorenrinteelle. On arviotu, että ihmisen saapumista Chelonoidis guntheri -kilpikonnia oli 71 000 kappaletta, mutta 1970-luvulla enää 300–500. Uhanalaisuuden syinä ovat kerääminen ravinnoksi, elinympäristön tuhoaminen ja ihmisen mukanaan tuomat haitalliset vieraslajit kuten vuohet, siat, koirat ja jyrsijät. Jättiläiskilpikonnia salametsästetään edelleen Galápagossaarten kansallispuistossa. Vuonna 2022 löytyi neljän Chelonoidis guntheri -kilpikonnan jäänteet, edellisenä vuonna viidentoista. Jäljistä päätellen eläimet oli tapettu syötäviksi. == Lähteet == Luokka:Kilpikonnat Luokka:Uhanalaiset matelijat
Kvanttipiiri

Kvanttipiiri on yleisin malli kvanttilaskennan toteuttamiseen ja se on analoginen klassisten digitaalipiirien kanssa. Se rakentuu kvanttiporteiksi kutsutuista reversiibeleistä (tilanmuutoksista palautettavissa olevista) logiikkaporttien sarjasta, jotka vaikuttavat kubittien kvanttitiloihin. Toisin kuin klassiset piirit, kvanttiportit ovat unitaarisia operaattoreita ja siten palautuvia, joten piirissä on oltava yhtä monta tulo- kuin lähtökubittia. Mittausprosessi rikkoo useimmissa tapauksissa palautuvuuden, sillä aaltofunktio romahtaa mitattuun tilaan. Kvanttipiirit esitetään vaakasuorina viivoina, jotka edustavat kubitteja, ja laatikkoina, jotka edustavat kvanttiportteja. Niitä luetaan vasemmalta oikealle alkaen alkuperäisistä kubiteista, jotka muuttavat tilansa kulkiessaan eri porttien läpi. Monissa tapauksissa piirin lopussa on kubittien mittauksia, jotka on esitetty kaksinkertaisilla viivoilla ja jotka yhdistävät kubitit klassiseen rekisteriin, joka ottaa arvot 0 ja 1. Tämän graafisen esityksen alkuperä voidaan jäljittää Richard Feynmanin vuonna 1986 laatimaan varhaiseen versioon kvanttipiiristä. == Lähteet == Luokka:Kvantti-informaatiotiede Luokka:Tietokonearkkitehtuuri
Tšekin naisten salibandymaajoukkue

Tšekin naisten salibandymaajoukkue edustaa Tšekkiä naisten kansainvälisissä salibandyotteluissa. Se on saavuttanut MM-kilpailuissa pronssia vuosina 2011 ja 2023 sekä sijoittunut neljänneksi vuosina 2009, 2013, 2015, 2017, 2019 ja 2021. == Lähteet == Luokka:Salibandymaajoukkueet Maajoukkue, naisten
Rafael Carrera y Turcios

José Rafael Carrera y Turcios (24. lokakuuta 1814 Guatemala, Uusi-Espanja – 4. huhtikuuta 1865 Guatemala, Guatemalan tasavalta) oli Guatemalan ensimmäinen presidentti ja diktaattori vuosina 1838–1865. Häntä pidetään nykyään Guatemalan tasavallan perustajana. ==Elämä ja ura== Carrera oli mestitsi, eikä hänellä ei ollut nuorena mahdollisuutta kouluttautua. Hän oppi kirjoittamaan nimensä vasta noustuaan valtaan. Ensimmäisessä Keski-Amerikan sisällissodassa hän oli tuntematon rumpalipoika liberaaleja vastaan taistelleissa ja ryöstelleissä rosvojoukoissa. Liberaalien johtaja Francisco Morazán valloitti Guatemalan kaupungin 1829, jolloin liittotasavaltaa kannattanut ryhmä nousi jälleen valtaan. Carrera hylkäsi sotilasuran toistaiseksi ja ryhtyi sikopaimeneksi. Mutta kun kolera puhkesi Guatemalassa vuonna 1837, intiaanit, jotka katsoivat sen aiheuttaman tuhon johtuvan liberaaliviranomaisten myrkyttämästä vedestä, nousivat kapinaan. Guatemalan intiaanien ja alemman papiston, jotka halveksivat kirkonvastaista liberaalihallitusta, tuella Carrera valloitti Guatemalan kaupungin vuonna 1838 ja otti vallan. Hän vakiinnutti valtansa vuonna 1840, kun hän irrotti Guatemalan Keski-Amerikan liittotasavallasta ja julisti sen itsenäiseksi tasavallaksi. Carrera oli kiihkeä katolilainen, ja hän perusti maahan uudelleen papiston ja luostarit ja kutsui jesuiitat takaisin vuonna 1852. Hän jopa allekirjoitti konkordaatin Vatikaanin kanssa vuonna 1852, mikä teki Guatemalasta ensimmäisen Uudesta- Espanjasta irtautuneen tasavallan, jolla oli diplomaattisuhteet Paavin kanssa. Paavi myönsi hänelle Pyhän Gregorius Suuren ritarikunnan kunniamerkin vuonna 1854. Samana vuonna hän lakkautti vaalit ja hänestä tuli elinikäinen presidentti. Vaikka Carrera oli raakalaismainen caudillo, papisto ja maata omistanut yläluokka arvostivat hänen hallintoaan sen vakauden ja intiaanien rauhoittelun, yksityisomaisuuden kunnioittamisen ja kirkon tukemisen vuoksi. Guatemalasta tuli hänen valtakaudellaan merkittävä kahvinviejä. Carrera nimitti intiaaneja ja mestitsejä virkoihin ja yritti edistää näin väestönryhmien tasa-arvoa. Carrera sekaantui usein naapurimaidensa sisäpolitiikkaan, vastustaen liberaaleja johtajia. Vuonna 1863 hän hyökkäsi El Salvadoriin. Carrera esti Meksikon kaksi yritystä liittää Guatemala osaksi maata, torjui William Walkerin pyrkimykset ja rajoitti brittiläisen Hondurasin alueellista laajentumista Guatemalan kustannuksella. ==Lähteet== ==Aiheesta muualla== Luokka:Guatemalan presidentit Luokka:Vuonna 1814 syntyneet Luokka:Vuonna 1865 kuolleet
Puolan naisten salibandymaajoukkue

Puolan naisten salibandymaajoukkue edustaa Puolaa naisten kansainvälisissä salibandyotteluissa. Se on sijoittunut MM-kilpailuissa parhaimmillaan viidenneksi vuosina 2019 ja 2021 sekä kuudenneksi vuosina 2011 ja 2023. == Lähteet == Luokka:Salibandymaajoukkueet Maajoukkue, naisten
Raanit

Raanit (Littorella) on ratamokasveihin kuuluva pieni kasvisuku, jossa on kolme lajia. Ne ovat matalia, lehtiruusukkeina kasvavia kosteikkokasveja. Raanit ovat hyvin läheistä sukua ratamoille (Plantago), joihin raanit on useita kertoja yhdistetty. Vuoden 2023 taksonomisessa luokittelussa molemmat ovat eri sukuina. == Lajit == * amerikanraani (Littorella americana) * patagonianraani (Littorella australis) * raani eli järviraani (Littorella uniflora, syn. Plantago uniflora) === Levinneisyys === Amerikanraania esiintyy Itä-Kanadassa – Koillis-Yhdysvalloissa, patagonianraania Etelä-Amerikan Patagoniassa ja Falklandinsaarilla, järviraania esiintyy Euroopassa. == Lähteet == Luokka:Ratamokasvit
Slovakian naisten salibandymaajoukkue

Slovakian naisten salibandymaajoukkue edustaa Slovakiaa naisten kansainvälisissä salibandyotteluissa. Se on sijoittunut MM-kilpailuissa parhaimmillaan viidenneksi vuosina 2017 ja 2023 sekä kuudenneksi vuosina 2019 ja 2021. == Lähteet == Luokka:Salibandymaajoukkueet Maajoukkue, naisten
The Mandrake Project

The Mandrake Project on Bruce Dickinsonin sooloalbumi, joka julkaistiin 1. maaliskuuta 2024 levymerkillä BMG. Se on Dickinsonin ensimmäinen sooloalbumi sitten vuonna 2005 julkaistun Tyranny of Soulsin. Albumi työstettiin yhdessä Dickinsonin pitkäaikaisen apusäveltäjän ja tuottajan Roy Z:n kanssa. Albumin kappaleista ”Eternity Has Failed” esiintyi ensimmäisen kerran eri muodossa nimellä ”If Eternity Should Fail” Iron Maidenin vuonna 2015 julkaistulla The Book of Souls -albumilla. Albumin ensimmäinen single ja musiikkivideo ”Afterglow of Ragnarok” julkaistiin 1. joulukuuta 2023. == Kappalelista == # # # # # # # # # # == Kokoonpano == * Bruce Dickinson – laulu * Roy Z – kitara, bassokitara * Maestro Mistheria – koskettimet * David Moreno – rummut == Arvostelut == * Soundi: * Imperiumi: 8/10 * Kaaoszine: * V2.fi: == Lähteet == Luokka:Vuoden 2024 albumit Luokka:Bruce Dickinsonin albumit
Noise (kappale)

Noise on Nightwishin ensimmäinen single albumilta Human. :II: Nature., joka julkaistiin Nuclear Blastin kautta 7. helmikuuta 2020. Kappaleen on säveltänyt ja sanoittanut Tuomas Holopainen. Kappaleesta kuvattiin musiikkivideo, jossa käsitellään älypuhelimien ja sosiaalisen median käytön varjopuolia. Holopaisen mukaan video ei kumminkaan ole tarkoitettu kritiikiksi teknologiaa kohtaan. Sen sijaan videolla käsitellään ihmisten riippuvuutta teknologiaan, ja sitä mihin sosiaalista mediaa käytetään. Hän pitää videota ennemmin optimisena kuin pessimistisenä. == Kappaleet == === Vinyylijulkaisu === === CD-julkaisu === == Kokoonpano == ===Nightwish === * Floor Jansen – laulu * Tuomas Holopainen – koskettimet, tuotto, äänitys, miksaus * Emppu Vuorinen – kitara * Marko Hietala – bassokitara * Troy Donockley – säkkipillit, tinapilli, buzuki, kitarat, taustalaulu * Kai Hahto – rummut === Muut === * Tero Kinninen, Mika Kannila – tuotto, äänitys, miksaus * Mika Jussila – masterointi == Lähteet == Luokka:Vuoden 2020 kappaleet Luokka:Nightwishin kappaleet
Norjan naisten salibandymaajoukkue

Norjan naisten salibandymaajoukkue edustaa Norjaa naisten kansainvälisissä salibandyotteluissa. Se on saavuttanut MM-kilpailuissa pronssia vuosina 1997 ja 2001 sekä sijoittunut neljänneksi vuosina 1999, 2003 ja 2005. == Lähteet == Luokka:Salibandymaajoukkueet Maajoukkue, naisten
Latvian naisten salibandymaajoukkue

Latvian naisten salibandymaajoukkue edustaa Latviaa naisten kansainvälisissä salibandyotteluissa. Se on sijoittunut MM-kilpailuissa parhaimmillaan neljänneksi vuonna 2007, viidenneksi vuosina 2005, 2013 ja 2015 sekä kuudenneksi vuosina 2001, 2003, 2009 ja 2017. == Lähteet == Luokka:Salibandymaajoukkueet Maajoukkue, naisten
Kvanttilaskennan monimutkaisuusteoria

Kvanttilaskennan monimutkaisuusteoria tai kvanttikompleksisuusteoria on osa teoreettisen tietojenkäsittelytieteen laskennallista kompleksisuusteoriaa. Se tutkii kompleksisuusluokkia, jotka on määritelty kvanttitietokoneiden ja kvantti-informaation avulla, jotka ovat kvanttimekaniikkaan perustuvia laskentamalleja. Se käsittelee ongelmien vaikeutta suhteessa näihin kompleksisuusluokkiin sekä kvanttikompleksisuusluokkien ja klassisten eli (ei- kvantti) kompleksisuusluokkien välistä suhdetta. == Lähteet == Luokka:Kvantti- informaatiotiede
Kvanttivirheenkorjaus

Kvanttivirheenkorjausta () käytetään kvanttilaskennassa suojaamaan kvantti- informaatiota dekoherenssilta ja muusta kvanttikohinasta johtuvilta virheiltä. Kvanttivirheenkorjaus on teoriassa välttämätön, jotta voidaan saavuttaa vikasietoinen kvanttilaskenta, jolla voidaan vähentää tallennettuun kvantti- informaatioon kohdistuvan kohinan, virheellisten kvanttiporttien, virheellisen kvanttivalmistelun ja virheellisten mittausten vaikutuksia. Tämä mahdollistaisi algoritmien suuremman piirisyvyyden. == Lähteet == == Kirjallisuutta == === Tutkimusta & raportteja === * Luokka:Kvantti- informaatiotiede
Chelonoidis hoodensis

Chelonoidis hoodensis on maakilpikonnien heimoon kuuluva kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Koiraan kilven halkaisija voi olla noin 85 cm, naaraan noin 75 cm. Se on aktiivinen valoisaan aikaan, mutta lepää varjossa päivän kuumimpana jaksona. Sitä tavataan 60 neliökilometrin alueella yhdellä Galápagossaarista nimeltään Española. On arvioitu, että ennen ihmisen saapumista saarille Chelonoidis hoodensis -kilpikonnia oli 2400 kappaletta, mutta 1960-luvulla enää 14. Valaanpyytäjät saalistivat lähes 1700 yksilöä vuosina 1831–1868. 1900-luvun alussa vuohet muokkasivat elinympäristöä huonommin kilpikonnille sopivaksi. 1960-luvun lopulla kaikki jäljellä olevat Chelonoidis hoodensis -kilpikonnat, 12 naarasta ja kaksi koirasta, kerättiin tarhaan. Niiden joukkoon tuotiin San Diegon eläintarhasta koiras, joka sai nimekseen Diego. Se on nyt yli satavuotias, ja noin 40 % Chelonoidis hoodensis -populaatiosta on sen jälkeläisiä. Vuohien pitäminen Españolan saarella kiellettiin vuonna 1978. Chelonoidis hoodensis -kilpikonnia on palautettu luontoon noin 1900, ja niistä noin puolet on jäänyt henkiin. Ensimmäiset luonnossa syntyneet poikaset pitkään aikaan havaittiin vuonna 1990. == Lähteet == Luokka:Kilpikonnat Luokka:Uhanalaiset matelijat
Doxa Deo

Doxa Deo on eteläafrikkalainen Pretoriassa sijaitseva seurakunta ja megakirkko. Seurakunnan tilaisuuksiin osallistuu viikoittain noin 30 000 ihmistä. Pääkirkon lisäksi seurakunnalla on toimintaa useissa Afrikan maissa ja Euroopassa. Seurakunnan nimi on johdettu kahdesta kielestä: Doxa tulee kreikan kielen kunniaa tarkoittavasta sanasta ja Deo latinan kielen Jumalaa tarkoittavasta sanasta. Seurakunta on perustettu vuonna 1996. Seurakunnan perustaja on Alan Platt. == Lähteet == Luokka:Kristinusko Etelä-Afrikassa Luokka:Megakirkot
DiVincenzon kriteerit

DiVincenzon kriteerit ovat teoreettisen fyysikon David P. DiVincenzon vuonna 2000 esittämiä ehtoja, jotka ovat välttämättömiä kvanttitietokoneen rakentamiseksi. Kriteerit ovat: # Skaalautuva fyysinen järjestelmä, jossa on selkeästi määritetyt kubitit. # Kyky alustaa kubittien tila yksinkertaiseen perustilaan. # Riittävän pitkät dekoherenssiajat. # Universaali joukko kvanttiportteja eli kyky suorittaa kaikki kvanttilaskennan operaatiot. # Kyky mitata kubitteja tarkasti. Lisäksi kvanttiviestintää varten tarvitaan kaksi lisäehtoa: # Kyky muuntaa paikallaan olevat kubitit siirrettäviksi kubiteiksi ja päinvastoin. # Kyky siirtää luotettavasti liikkuvia kubitteja määriteltyjen paikkojen välillä. == Lähteet == Luokka:Kvantti-informaatiotiede
Deeper Christian Life Ministry

Deeper Christian Life Ministry eli Deeper Life Bible Church on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 65 000 ihmistä. Seurakunta perustettiin vuonna 1987 nimellä Christian Life Ministry. Seurakunnan perustaja oli William Folorunsho Kumuyi ja se perustettiin alun perin raamatuntutkiskeluryhmäksi 15 opiskelijan toimesta. Myöhemmin se on kehittynyt suureksi seurakunnaksi. Seurakunnan kirkkorakennus on Afrikan suurin kirkkorakennus. Seurakunta edustaa helluntailaista pyhitys-suuntausta. == Historia == Seurakunnan perustaja on William F. Kumuyi, joka on taustaltaan anglikaani. Kumuyi liitttyi Apostolic Faith Church-helluntaikirkkoon koettuaan hengellisen herätyksen. Vuonna 1973 hän perusti järjestön nimeltä Deeper Christian Life Ministry. Hänet erotettiin helluntaikirkosta, sillä hän oli toiminut ilman saarnalupaa. Kumuyi jatkoi julistustoimintaa itsenäisesti ja vuonna 1982 järjestöstä tuli Deeper Life Bible Church-kirkko. Vuosikymmenen aikana kirkkokunta kasvoi voimakkaasti. 1990-luvun puolivälisssä kirkkoon kuului puoli miljoonaa jäsentä. Kirkkokunta toimii myös Länsi- ja Itä-Euroopan maissa. Suomessa Deeper Life Bible Church on rekisteröity vuonna 2014. == Lähteet == Luokka:Kristinusko Nigeriassa Luokka:Megakirkot Luokka:Helluntaikirkot
Essequibo

Essequibo on Guyanan pisin joki, jonka valuma-alue ulottuu kuitenkin Brasiliaan ja Venezuelaan. Joki on hieman yli tuhat kilometriä pitkä ja päättyy leveään Atlanttiin laskevaan estuaariin. == Reitti ja valuma-alue == Essequibon lähde on Acaraivuorilla Guyanan eteläosassa lähellä Brasilian rajaa. Vuoristo on matalahko ja kostea ylänköalue, josta Essequibo virtaa pääosin pohjoiseen metsien ja savannien halki Atlanttiin. Sen pituus on kaikkiaan 1 010 kilometriä, ja se on Guyanan pisin joki ja pisin joki Amazonin ja Orinocon välissä. Essequibon sivujoista suurimpia on Rupununi, Potaro, Mazaruni, Siparuni, Kiyuwini, Konawaruk ja Cuyuni. Essequibo laskee Atlantiin 32 kilometriä leveän estuaarin halki. Joen uoma jakaantuu estuaarissa useaan haaraan, joita erottaa toisistaan matalat saaret. Essequibo valuma-alue ulottuu Guyanan lisäksi Venezuelaan ja Brasiliaan. Alueen pinta-ala on 154 175 neliökilometriä, ja sen keskimääräinen sadanta on 2 174 millimetriä vuodessa.”Water System Information Sheets: Southern America”. Teoksessa == Historia ja käyttö == Essequiboa voi käyttää pienet merialukset aina Barticaan asti, joka on 80 kilometrin päässä rannikolta. Nimensä joki on saanut vuonna 1616 perustetusta hollantilaisten Essequibon siirtokunnasta. == Lähteet == Luokka:Guyanan maantiede Luokka:Etelä-Amerikan joet
Viitasaaren terveysasema

Keski-Suomen hyvinvointialueen Viitasaaren terveysasema toimii Viitasaarella osoitteessa Sairaalantie 4. Terveysasemalla toimii lääkärien ja hoitajien vastaanotot, kiirevastaanotto, hoitotarvikejakelu, suun terveydenhuolto, mielenterveys- ja päihdepalvelut, kuntoutus ja neuvola. Terveysasemalla on mahdollisuus röntgentutkimuksiin. Terveysasemalla toimii myös Fimlabin näytteenotto ajanvarauksella. Siellä toimii myös keinomunuaishoitoa tarjoava satelliittidialyysiyksikkö munuaisten vajaatoimintaa sairastaville potilaille. Terveysasemalla on hoivaosasto pitkäaikaisille potilaille. Elokuussa 2023 Keski-Suomen hyvinvointialue joutui sulkemaan Viitasaaren terveysaseman akuuttiosaston hoitohenkilöstöpulasta johtuen. Lääketieteen opiskelijayhdistyksiä edustava Suomen Medisiinariliitto palkitsi Viitasaaren terveysaseman vuosina 2020 ja 2022 ”Kandiystävällinen terveyskeskus” -tunnustuksilla. == Lähteet == Luokka:Suomen terveysasemat, terveyskeskukset ja terveyskeskuspäivystykset Luokka:Viitasaaren rakennukset ja rakennelmat Luokka:Keski-Suomen hyvinvointialue
Vaaksiaiskorennot

Vaaksiaiskorennot (Bittacidae) on kärsäkorentoihin kuuluva hyönteishehmo. Heimon lajeista noin 75 prosenttia kuuluu Bittacus-sukuun, jolla on maailmanlaajuinen levinneisyys. Vaaksiaiskorentoja ei esiinny Suomessa. Viisi fossiilista Bittacidae-lajia on kuitenkin löydetty Itämeren meripihkasta 38 miljoonan vuoden takaa. alt=Kalobittacus demissus|pienoiskuva == Suvut == * Anabittacus (1) Kimmins, 1929 (Chile) * Anomalobittacus (1) Kimmins, 1928 (Etelä-Afrikka) * Apterobittacus (1) MacLachlan, 1893 (Etelä-Yhdysvallat) * †Archebittacus (1) Riek, 1955 (myöhäinen triaskausi, Australia) * Austrobittacus (1) Riek, 1954 (Australia) * Bittacus (124) Latreille, 1805 (maailmanlaajuinen) * Edriobittacus (1) Byers, 1974 (Australia) * Eremobittacus (2) Byers, 1997 (Meksiko) * †Formosibittacus (1) Li, Ren & Shih, 2008 (Jurakauden puoliväli, Kiina) * Harpobittacus (12) Gerstaecker, 1885 (Australia) * Hylobittacus (1) Byers, 1979 (USA, Meksiko) * Issikiella (5) Byers, 1972 (Etelä-Amerikka) * †Juracimbrophlebia Wang et al. 2012 (Jurakauden puoliväli, Kiina) * †Jurahylobittacus (1) Li, Ren & Shih, 2008 (Jurakauden puoliväli, Kiina) * Kalobittacus (8) Esben-Petersen, 1914 (Keski-Amerikka) * †Mongolbittacus (1) Petrulevicius, Huang & Ren, 2007 * Nannobittacus (4) Esben-Petersen, 1927 (Brasil a Panamá) * Neobittacus (2) Esben-Petersen, 1914 (Brasilia) * Orobittacus Villegas & Byers, 1982 (Kalifornia) * Pazius (8) Navás, 1913 (Brasilia - Costa Rica) * Symbittacus Byers, 1986 (Australia) * Tytthobittacus Smithers, 1973 (Australia) == Lähteet == Luokka:Kärsäkorennot